Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: 1997. évi CXL. törvény és az 1990. évi XXVIII. törvény
Paragraph Index: 499

c) 50 M Ft, azaz ötvenmillió forint. Az alapító a fenti c) pont alatt megjelölt alapító vagyont a Közalapítvány alapító okiratának közzétételével egy időben — a Közalapítvány bírósági bejegyzéséig zárolt — bankszámlán a Közalapítvány rendelkezésére bocsátotta. Az alapító intézkedett a fenti b) pont alatti ingatlan tulajdonjogának a Közalapítvány javára történő bejegyzéséről. X. A Közalapítvány vagyonának felhasználása A Közalapítványi vagyon felhasználásáról az alapítók rendelkezése szerint, továbbá a Közalapítványhoz csatlakozó adományozók által meghatározott és a kuratórium által elfogadott feltételek keretei között, a kuratórium dönt. 2000/78. szám Az alapító a kuratóriumot felhatalmazza, hogy mind a Közalapítvány vagyonát, mind a vagyon kamatait a kuratórium döntése alapján használják fel. A Közalapítvány vagyona részévé válnak a későbbiekben Közalapítványhoz csatlakozó bel- és külföldi természetes és jogi személyek feltétel nélküli, valamint feltételekhez kötött pénzbeli és dologi adományai, amennyiben ezeket a Közalapítvány kuratóriuma elfogadja. A Közalapítvány vagyona felhasználható az alapító okirat V. pontjában meghatározott célok megvalósítására, a Közalapítvány működési költségeinek fedezésére, az alapítványi célok megvalósítását szolgáló eszközök beszerzésére és bérletére. A Közalapítvány finanszírozhat és támogathat bármely olyan megoldást, tevékenységet és szervezetet, amely a Közalapítvány céljainak eléréséhez értékes vagy jelentős, széles körben hasznosítható eredményt ígér. A Közalapítvány vállalkozási tevékenységet közhasznú céljainak megvalósítása érdekében, azokat nem veszélyeztetve végezhet, kizárólag másodlagos jelleggel. A Közalapítvány a gazdálkodása során elért eredményt nem oszthatja fel, azt az alapító okiratban meghatározott tevékenységre köteles fordítani. A Közalapítvány céljainak elérése érdekében csak egy közhasznú társaságot alapíthat. Más közhasznú társaság, valamint gazdasági társaság alapításában a Közalapítvány nem vehet részt és abban részesedést sem szerezhet. A Közalapítvány bankszámláit a Magyar Államkincstárnál köteles vezetni. XI. A Közalapítvány szervezete, működése A kuratórium: A Közalapítvány legfőbb döntéshozó, illetve képviselő és kezelő szerve a kuratórium. Elnöke és tagjai tisztségüket díjazás nélkül látják el. Elnöke: Kende Péter, a Magyar Tudományos Akadémia külső tagja. Tarjai: Bácskai Vera — történész, egyetemi tanár, Beke Kata — közíró, tanár, Bojtár Endre — irodalomtörténész, egyetemi tanár, Gálszécsy András — jogász, Hegedűs B. András — közgazdász, Kosáry Domokos — akadémikus, a Magyar Tudományos Akadémia ny. elnöke, Kovács K. Zoltán — szerkesztő, újságíró, Kupa Mihály — közgazdász, Lakatos István — író, Litván György — történész, Mécs Imre — mérnök, az 1956-os Emlékbizottság elnöke, Nagy Ernő — nyomdaipari vállalkozó, Pomogáts Béla — irodalomtörténész, Rainer M. János — történész, Szabó Miklós — történész, Vásárhelyi Miklós — sajtótörténész, újságíró, Vitányi Iván — szociológus. A kuratórium működési szabályzatát saját maga dolgozza ki. A kuratórium kizárólagos hatáskörében: — rendelkezik a Közalapítvány vagyonáról, dönt a befolyt pénzeszközök felhasználásáról, — elfogadja a Közalapítványhoz való csatlakozást, megállapodik a csatlakozás feltételeiről, — elfogadja az éves pénzügyi tervet és a mérlegét, — elfogadja az általa létrehozott tudományos intézet szakmai programját, ellenőrzi annak végrehajtását, — a Közalapítvány működéséhez szükséges szervezési, kezelési és irányítási feladatok ellátására létrehozza a Közalapítvány igazgatóságát, — az Intézet élére főállású, függetlenített főigazgatót választ pályázat útján, akinek megbízatása 3 évre szól, valamint kijelöli az Intézet igazgatóságának tagjait, — dönt az éves beszámoló elfogadásáról, — az éves beszámolóval egyidejűleg az alapító elé terjesztendő közhasznúsági jelentés elfogadásáról. A kuratórium ülései nyilvánosak. A kuratórium egyszerű szótöbbséggel zárt ülést rendelhet el jogszabályok által indokolt esetben (pl. adatvédelem, személyiségi jog védelme stb.). A kuratórium üléseit szükség szerint, de évente legalább két alkalommal össze kell hívni. A kuratóriumot az elnök írásban, a napirend közlésével és a napirendhez készült előterjesztés megküldésével egyidejűleg hívja össze oly módon, hogy azt a kuratórium tagjai az ülést megelőzően 8 nappal kézhez kapják. A kuratórium határozatképes, ha az ülésen a tagoknak legalább 50%-a + 1 fő jelen van. A határozat érvényességéhez a kuratórium egyszerű szótöbbséggel (50% + 1 szavazat) meghozott döntése szükséges, kivétel a Közalapítvány vagyonának vállalkozásba történő befektetése tárgyában való döntés, amelyhez minősített (2/3 arányú) szótöbbség szükséges. A kuratórium határozatainak meghozatalánál szavazategyenlőség esetén az elnök szavazata dönt. A kuratórium üléseiről jegyzőkönyvet kell felvenni. A kuratórium az éves beszámolót köteles megküldeni az alapítónak tájékoztatás céljából az alapítványi vagyon felhasználásáról, illetve a Közalapítvány működéséről. A kuratóriumi tagság a felkérés elfogadásával határozatlan időre jön létre és a Ptk. 74/C. § (6) bekezdése esetén visszavonással, lemondás vagy elhalálozás esetén szűnik meg. Kuratóriumi tag lemondása esetén a lemondást a kuratórium továbbítja az alapító felé. A kuratórium vagy tagja által a feladatkörének ellátása során harmadik személynek okozott kárért a Közalapítvány felelős. A kuratórium tagja az általa e minőségében a Közalapítványnak okozott kárért a polgári jog általános szabályai szerint felel. 2000/78. szám A kuratórium a Közalapítvány céljainak megvalósítása érdekében tudományos intézetet hoz létre (1956-os Intézet). Az Intézet igazgatósága: Az igazgatóság elnöke, a tudományos intézet egyszemélyi felelős vezetője a főigazgató. Az igazgatóság további tagjai: a főigazgató-helyettes, az intézeti titkár, valamint a kuratórium által kijelölt igazgatósági tagok. A főigazgató, a főigazgatóhelyettes és az intézeti titkár a Közalapítvánnyal munkaviszonyban áll. Az igazgatóság felhatalmazást kap, hogy a közalapítványi célok megvalósítása érdekében az Intézeten belül szakmai szervezeteket és munkacsoportokat hozzon létre, és működtessen. A főigazgató feladata: az igazgatóság irányítása a Közalapítvány tudományos programjának kidolgozása, az ennek megvalósításával kapcsolatos feladatok, illetve az ebben részt vevő tudományos személyzet irányítása. A Közalapítvány, illetve az általa létrehozott tudományos intézet alkalmazottai felett a munkáltatói jogokat a főigazgató jogosult gyakorolni. XII. A Közalapítvány alapító okiratának módosítására a Közalapítvány alapítója jogosult. XIII. A Közalapítvány képviselete, aláírási jogosultság A Közalapítvány önálló, egyszemélyes képviseletére a kuratórium elnöke önállóan jogosult. A kuratórium elnökének akadályoztatása esetén a képviseletre két kuratóriumi tag együttesen jogosult. XIII/A. Összeférhetetlenségi szabályok A Közalapítvány vezető tisztségviselőire alkalmazni kell az

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes